નોંધનીય છે કે હાલમાં જ રાજકોટ બોમ્બ બ્લાસ્ટમાં પકડાયેલા બે આઇએસઆઇએસ આંતકીઓએ તે વાત સ્વીકારી હતી કે તેમના નિશાના પર પ્રસિદ્ધ ચોટીલા મંદિર હતું. આ પહેલા પણ અનેક વાર તેવા લેટર મળી આવ્યા છે જેમાં ગુજરાતના પ્રસિદ્ધ મંદિરોને ઉડાવવાની વાત કહેવામાં આવી હોય. રાજકોટ બોમ્બ બ્લાસ્ટ કેસમાં ધરપકડ થયા પછી તરત જ ગુજરાતના તમામ જાણીતા મંદિરોની સુરક્ષા વ્યવસ્થા વધારી દેવામાં આવી હતી. ત્યારે આજે મંદિર પરિસર પાસેથી આ દેશી બોમ્બની સામગ્રી મળી આવતા ખળભળાટ મચ્યો હતો. આ સામગ્રી મળી આવ્યા પછી હાલ સીસીટીવી ફૂટેજના આધારે આ સામગ્રી અહીં કોણ મૂકી ગયું તે અંગે હાલ પોલીસે વધુ તપાસ હાથ ધરી છે.